До 
Общински съвет 

гр. Бургас

Докладна записка

от инж. Йордан Георгиев - Председател на Постоянната комисия по спорт, деца и младежки дейности /ПКСДМД/ при Общински съвет - Бургас
             Относно: Даване на съгласие за финансово подпомагане на изявени спортисти за участие на Световно първенство по карате за всички възрасти в гр. Истанбул, Турция                              
Уважаеми общински съветници,
Моля, на основание чл. 64, ал. 7 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, на насроченото за 26 октомври 2021 г. заседание на Общински съвет да бъде разгледана настоящата докладна записка. Мотивите за това са следните:

           Настоящата докладна записка е по повод взето решение на Постоянната комисия по „Спорт, деца и младежки дейности“ при Общински съвет – Бургас на свое заседание на 21.10.2021 г. относно отправена молба с вх. №08-00-12000/08.10.2021 г. от Спортен клуб „Цанев – клон Бургаска област“ за предоставяне на финансови средства за участие на състезатели от клуба на Световно първенство по карате, което ще се проведе в периода 05.11.2021 г. – 07.11.2021 г. в гр. Истанбул, Турция. Посочената проява е одобрена и се подкрепя от Постоянната комисия по „Спорт, деца и младежки дейности“ при Общински съвет - Бургас.
           Световното първенство по карате в Турция е едно от най-важните състезания през годината, свързани с реализацията на състезателите. На него участие ще вземат Й. Атанасов, Ш. Хамматов, В. Вълев, К. Пацов и Д. Абди. Всички те са преминали през редица квалификации, за да добият правото да участват на това първенство. Предвид тежката финансова година, за родителите и за клуба е непосилно да покрият цялата сума по участието на децата. В тази връзка е отправена молба за подпомагане със сумата от 1 000 лв. от бюджета на Община Бургас, за покриване таксите за участие на състезателите. По искането се предлага да бъде одобрена финансова подкрепа за клуба от 1 000 лв., които представляват неусвоени средства от предвидените в бюджета по Приложение № 13.5 „Спортен календар на Община Бургас за 2021 г.“ по т.12 - Международен турнир по кикбокс „Купа Бургас", който не се е провел, поради COVID-19.
           Предвид изложените факти и обстоятелства, както и във връзка с чл.6 от Закона за физическото възпитание и спорта, налице е основание за финансово подпомагане на участие в горепосоченото първенство.
Имайки предвид необходимостта от осигуряване на финансов ресурс в обществен интерес, както и краткия срок за подготовка, моля на основание чл.60, ал.1 от Административнопроцесуалния кодекс, да бъде допуснато предварително изпълнение на настоящото решение.
Предвид гореизложеното и на основаниe чл.17, ал.1, т.10, чл. 21, ал. 1, т. 24 и ал. 2 от Закона за местното самоуправление и местната администрация, предлагаме Общински съвет - Бургас да вземе следното:
РЕШЕНИЕ
I. Дава съгласие да бъдe включена в Приложение №13.4 „Субсидиране на други дейности в спорта“ следната точка:

         - нова т.24 - финансово подпомагане на Спортен клуб „Цанев – клон Бургаска област“ за участие на състезатели от клуба на Световно първенство по карате в гр. Истанбул, Турция - финансиране в размер на 1 000 (хиляда) лева, за сметка на неусвоените средства по т.12 Международен турнир по кикбокс „Купа Бургас" от Приложение № 13.5.
           II. На основание чл. 60, ал. 1 от Административнопроцесуалния кодекс, допуска предварително изпълнение на решението.
           Приложение: Копие на писмо, съгласно текста.
С уважение,
…………………………..                              

/инж. Йордан Георгиев/                                       

